CELEX: 32017R1547
Language: bg
Date: 2017-09-14 00:00:00
Title: Регламент (ЕС) 2017/1547 на Съвета от 14 септември 2017 година за изменение на Регламент (ЕС) № 269/2014 относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна

15.9.2017   
            
            
               BG
            
            
               Официален вестник на Европейския съюз
            
            
               L 237/37
            
         РЕГЛАМЕНТ (ЕС) 2017/1547 НА СЪВЕТА
   от 14 септември 2017 година
   за изменение на Регламент (ЕС) № 269/2014 относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 215 от него,
   като взе предвид Решение 2014/145/ОВППС на Съвета от 17 март 2014 г. относно ограничителни мерки във връзка с действия, подкопаващи или застрашаващи, териториалната цялост, суверенитета и независимостта на Украйна (1),
   като взе предвид съвместното предложение на върховния представител на Съюза по въпросите на външните работи и политиката на сигурност и на Европейската комисия,
   като има предвид, че:
   
               (1)
            
            
               С Регламент (ЕС) № 269/2014 на Съвета (2) се привеждат в действие мерките, предвидени в Решение 2014/145/ОВППС.
            
         
               (2)
            
            
               На 14 септември 2017 г. Съветът прие Регламент за изпълнение (ЕС) 2017/1549 (3) за прилагане на Регламент (ЕС) № 269/2014, с който „Crimean Sea Ports“ беше добавено в списъка на посочените лица и образувания.
            
         
               (3)
            
            
               На 14 септември 2017 г. Съветът прие Решение (ОВППС) 2017/1561 (4) за изменение на Решение 2014/145/ОВППС, в което включи дерогация за плащанията към „Кримски морски пристанища“ за услугите, предоставяни на Керченското риболовно пристанище, търговското пристанище на Ялта и търговското пристанище на Евпатория, и услугите, предоставяни от „Госхидрография“ и от подразделенията на пристанищния терминал на „Кримски морски пристанища“.
            
         
               (4)
            
            
               За изпълнението на Регламент за изпълнение (ЕС) 2017/1549 и Решение (ОВППС) 2017/1561 е необходим нормативен акт на равнището на Съюза, по-специално с цел да се осигури еднаквото им прилагане от страна на икономическите оператори във всички държави членки.
            
         
               (5)
            
            
               Поради това Регламент (ЕС) № 269/2014 следва да бъде съответно изменен,
            
         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕС) № 269/2014 се изменя, както следва:
   
               1)
            
            
               Вмъква се следният член:
               „Член 6a
               Чрез дерогация от член 2, параграф 2 компетентните органи на държавите членки могат да разрешат плащанията към „Кримски морски пристанища“ за услугите, предоставяни на Керченското риболовно пристанище, търговското пристанище на Ялта и търговското пристанище на Евпатория, и за услугите, предоставяни от „Госхидрография“ и подразделенията на пристанищния терминал „Кримски морски пристанища.“
            
         
               2)
            
            
               В член 12, параграф 1 буква а) се заменя със следното:
               
                           „а)
                        
                        
                           относно замразени финансови средства по член 2 и разрешения, предоставени по членове 4, 5, 6 и 6а;“.
                        
                     
         Член 2
   Настоящият регламент влиза в сила в деня след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 14 септември 2017 година.
      
         
            За Съвета
         
         
            Председател
         
         A. ANVELT
      
   
   
      (1)  ОВ L 78, 17.3.2014 г., стр. 16.
   
      (2)  Регламент (ЕС) № 269/2014 на Съвета от 17 март 2014 г. относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна (ОВ L 78, 17.3.2014 г., стр. 6).
   
      (3)  Регламент за изпълнение (ЕС) 2017/1549 на Съвета от 14 септември 2017 г. за прилагане на Регламент (ЕС) № 269/2014 относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна (вж. стр. 44 от настоящия брой на Официален вестник).
   
      (4)  Решение (ОВППС) 2017/1561 на Съвета от 14 септември 2017 г. за изменение на Решение 2014/145/ОВППС относно ограничителни мерки по отношение на действия, подкопаващи или застрашаващи, териториалната цялост, суверенитета и независимостта на Украйна (вж. стр. 72 от настоящия брой на Официален вестник).